b'\n_START_ARTICLE_\nThe Number of the Beast (roman)\n_START_PARAGRAPH_\nThe Number of the Beast er en sciencefictionroman av den amerikanske forfatteren Robert A. Heinlein utgitt i 1980 (ISBN 0-449-13070-3)._NEWLINE_I romanen viser det mytiske nummeret seg ikke \xc3\xa5 v\xc3\xa6re 666, men , et utrolig stort nummer tilsvarende 1\xc2\xb710\xc2\xb3\xe2\x81\xb6\xc2\xb3\xe2\x81\xb0\xe2\x81\xb6.\n_START_SECTION_\nOm boken\n_START_PARAGRAPH_\nBoken foreg\xc3\xa5r i en ikke-fjern framtid i et parallellunivers til v\xc3\xa5rt, men med sterke likhetstrekk. Bilen er erstattet med en computerstyrt flymaskin med atommotor. Computeren er spesialkonstruert, blant annet med koplinger som muliggj\xc3\xb8r frie assosiasjoner. Helten m\xc3\xb8ter den store kj\xc3\xa6rligheten p\xc3\xa5 en universitetsfest. Hun er datter av en matematikkprofessor som viser seg \xc3\xa5 ha funnet opp et instrument som lar dem reise uten energibruk b\xc3\xa5de fra sted til sted og mellom alternative universer som finnes i et antall som nevnt ovenfor. De tre pluss heltens tante Hilda, som er b\xc3\xa5de rik og i besittelse av en akademisk doktorgrad hun fikk for en avhandling som satte opponentene i beit fordi de ikke helt forsto hva hun hadde skrevet m\xc3\xa5 flykte for en ukjent fiende som pr\xc3\xb8ver \xc3\xa5 sprenge professoren i luften._NEWLINE_De er innom mange universer som er oppfunnet av forfattere, ser blant annet Alice forsvinne til eventyrland, bes\xc3\xb8ker den snille heksa i Trollmannen fra Oz og Edgar Rice Burroughs r\xc3\xb8de planet p\xc3\xa5 jakt etter den mystiske motstanderen. Underveis f\xc3\xa5r de problemer med ledelse og disiplin og ender med Hilda som kapteinen som klarer \xc3\xa5 holde styr p\xc3\xa5 de tre andre individualistene. De gifter seg etterhvert bokstavelig talt med hverandre._NEWLINE_Boken er en av Heinleins World as a Myth-romaner og ender opp med at bokens personer m\xc3\xb8ter og sl\xc3\xa5r seg sammen med storfamilien til tusen\xc3\xa5ringen Lazarus Long, som hjelper dem med \xc3\xa5 arrangere en felle i form av en parodisk fremstilt forfatterkongress.'